ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΔΕΥΤΕΡΟ ΤΜΗΜΑ) ΤΗΣ 23ΗΣ ΣΕΠΤΕΜΒΡΙΟΥ 1982. - ALMADENT DENTAL - HANDELS - UND VERTRIEBSGESELLSCHAFT MBH ΚΑΤΑ HAUPTZOLLAMT MAINZ. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ FINANZGERICHT ΤΗΣ ΡΗΝΑΝΙΑΣ - ΠΑΛΑΤΙΝΑΤΟΥ. - ΚΔ - ΠΥΡΙΜΑΧΟ ΣΤΟΙΧΕΙΟ. - ΥΠΟΘΕΣΗ 237/81.



Συλλογή της Νομολογίας του Δικαστηρίου 1982 σελίδα 02981



Περίληψη

Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

Κοινό δασμολόγιο — Δασμολογική κλάση — «Πυρίμαχες . . . συνθέσεις» κατά τήν έννοια τής διακρίσεως 38.19 Κ — Κριτήρια — Ανθεκτικότης σέ θερμοκρασία τουλάχιστον 1 500 βαθμών Κελσίου .

Περίληψη

Η διάκριση 38.19 Κ τού κοινού δασμολογίου τού 1979 πρέπει νά ερμηνευθεί υπό τήν έννοια οτι μεταξύ τών «πυριμάχων συνθέσεων» πού αναφέρονται στήν διάκριση αυτή , υπάγονται μόνον τά προϊόντα πού παρουσιάζουν ανθεκτικότητα σέ θερμοκρασία τουλάχιστον 1 500 βαθμών Κελσίου .

Διάδικοι

Στήν υπόθεση 237/81 ,

πού έχει ως αντικείμενο αίτηση τού Finanzgericht Ρηνανίας-Παλατινάτου πρός τό Δικαστήριο , κατ’ εφαρμογή τού άρθρου 177 τής συνθήκης ΕΟΚ , μέ τήν οποία ζητείται , στό πλαίσιο τής διαφοράς πού εκκρεμεί ενώπιον τού αιτούντος δικαστηρίου μεταξύ

ALMADENT DENTAL-HANDELS- UND VERTRIEBSGESELLSCHAFT MBH

καί

HAUPTZOLLAMT MAINZ

Αντικείμενο της υπόθεσης

η έκδοση προδικαστικής αποφάσεως ως πρός τήν ερμηνεία τής διακρίσεως 38.19 Κ τού κοινού δασμολογίου ,

Σκεπτικό της απόφασης

1 Μέ διάταξη τής 13ης Αυγούστου 1981 , πού περιήλθε στό Δικαστήριο στίς 27 Αυγούστου 1981 , τό Finanzgericht Ρηνανίας-Παλατινάτου υπέβαλε , δυνάμει τού άρθρου 177 τής συνθήκης ΕΟΚ , προδικαστικό ερώτημα ως πρός τήν ερμηνεία τής εννοίας «πυρίμαχες συνθέσεις» πού αναφέρεται στήν διάκριση 38.19 Κ τού κοινού δασμολογίου , οπως ίσχυε τό 1979 ( ABl . 1978 , L 335 , σ . 1 ) ωστε νά δυνηθεί νά κρίνει περί τής δασμολογικής κατατάξεως ενός προϊόντος αποκαλουμένου «Complete Investment» μέ βάση τό διοξείδιο τού πυριτίου . Τό προϊόν αυτό προορίζεται γιά τήν κατασκευή εκμαγείων γιά τήν οδοντοτεχνία σύμφωνα μέ τήν λεγομένη μέθοδο εφαρμογής κηρού μιάς χρήσεως καί εισήγετο από τήν προσφεύγουσα στήν κυρία δίκη από τίς Ηνωμένες Πολιτείες .

2Τό Hauptzollamt ( Κεντρικό Τελωνείο ) Mainz υπήγαγε τό προϊόν αυτό , τό οποίο κατά τήν εισαγωγή εδηλώθη ως γύψος γιά καλούπια , στήν δασμολογική διάκριση 38.19 Υ , «λοιπά» , πράγμα πού ειχε ως συνέπεια τήν επιβολή δασμού 14,4 % .

3Κατά τήν προσφεύγουσα , τό επίδικο προϊόν έπρεπε νά υπαχθεί στήν διάκριση 38.19 Κ «τσιμέντα , κονιάματα καί παρόμοιες πυρίμαχες συνθέσεις» , ακόμη καί άν δέν παρουσιάζει ανθεκτικότητα σέ θερμοκρασία τουλάχιστον 1 500 βαθμών Κελσίου , οπως απαιτεί η πρώτη παράγραφος τής αμφισβητουμένης διακρίσεως . Η έννοια «πυρίμαχη σύνθεση» ειναι δυνατόν , πράγματι , νά αναφέρεται στήν ανθεκτικότητα στήν θερμοκρασία πού χαρακτηρίζει τά αναφερόμενα στήν διάκριση αυτή προϊόντα σέ συνδυασμό μέ τήν χρήση , γιά τήν οποία προορίζονται . Η θερμοκρασία αυτή δύναται νά ειναι κατωτέρα τών 1 500 βαθμών Κελσίου . Μία τόσο υψηλή ανθεκτικότης σέ θερμοκρασία δέν ειναι ούτε αναγκαία , ούτε χρήσιμη γιά προϊόντα , τά οποία προορίζονται γιά τήν κατασκευή εκμαγείων γιά τήν οδοντοτεχνία σύμφωνα μέ τήν μέθοδο εφαρμογής κηρού μιάς χρήσεως .

4Τό Hauptzollamt υποστηρίζει , αντιθέτως , οτι τό επίδικο εμπόρευμα δέν ανταποκρίνεται στά χαρακτηριστικά τού «πυριμάχου» κατά τήν έννοια τής πρώτης παραγράφου τής επεξηγηματικής σημειώσεως επί τής δασμολογικής διακρίσεως 38.19 Κ , επειδή παρουσιάζει ανθεκτικότητα σέ θερμοκρασία μικροτέρα τών 1 500 βαθμών Κελσίου . Η εν λόγω παράγραφος , λόγω τής γενικής διατυπώσεώς της , θά έπρεπε νά εφαρμόζεται καί στά προϊόντα πού αναφέρονται στήν τρίτη παράγραφο τής επιμάχου επεξηγηματικής σημειώσεως .

5Πρός επίλυση τής διαφοράς τό Finanzgericht υπέβαλε στό Δικαστήριο τό ακόλουθο ερώτημα :

«Η δασμολογική διάκριση 38.19 Κ τού κοινού δασμολογίου 1979 πρέπει νά ερμηνευθεί υπό τήν έννοια οτι στίς ‛‛πυρίμαχες’’ συνθέσεις πού αναφέρονται εκεί δύνανται νά υπάγονται μόνον υλικά πού ανέχονται θερμοκρασία τουλάχιστον 1 500 βαθμών Κελσίου , οπως καθορίζεται από τίς συστάσεις ISO ( International Organization for Standardization — Διεθνής Οργανισμός Τυποποιήσεως ) R 528-1966 καί R 1146-1969 , ή δύνανται επίσης κατά τήν έννοια τής δασμολογικής αυτής διακρίσεως νά θεωρούνται ‛‛πυρίμαχα’’ καί προϊόντα μέ χαμηλότερο βαθμό τήξεως ( αναλόγως τής υλης καί τού σκοπού χρησιμοποιήσεως);»

6Η επεξηγηματική σημείωση επί τής δασμολογικής διακρίσεως 38.19 Κ έχει ως εξής :

«Ένα από τά κύρια χαρακτηριστικά τών πυριμάχων συνθέσεων πού περιλαμβάνονται στήν δασμολογική αυτή διάκριση ειναι η ανθεκτικότητα σέ θερμοκρασία τουλάχιστον 1 500 βαθμών Κελσίου ( οπως καθορίζεται στίς συστάσεις ISO R 528-1966 καί R 1146-1969 ).

Στήν διάκριση αυτή υπάγονται ορισμένα παρασκευάσματα , τά οποία αποτελούνται από πυρίμαχες υλες , οπως η πυρίμαχος άργιλος , κλπ . . . .

Υπάγονται επίσης στήν διάκριση αυτή οι πυρίμαχες συνθέσεις μέ βάση τό διοξείδιο τού πυριτίου πού προορίζονται γιά τήν κατασκευή εκμαγείων γιά τήν οδοντοτεχνία καί τήν κοσμηματοποιία βάσει τής μεθόδου εφαρμογής κηρού μιάς χρήσεως.»

Στήν παρούσα διάκριση δέν υπάγονται τά μή πυρίμαχα παρασκευάσματα . . . » .

7 Κατά τήν νομολογία τού Δικαστηρίου οι επεξηγηματικές σημειώσεις επί τού κοινού δασμολογίου αποτελούν σημαντικό ερμηνευτικό στοιχείο , τό οποίο καθιστά δυνατή τήν διευκρίνιση ή διασαφήνιση τής σημασίας τών διαφόρων δασμολογικών κλάσεων καί διακρίσεων .

8 Σχετικώς πρέπει νά τονισθεί οτι τό αποφασιστικό κριτήριο γιά τήν δασμολογική υπαγωγή τών εμπορευμάτων πρέπει γενικώς νά αναζητείται στά ιδιάζοντα χαρακτηριστικά καί στίς αντικειμενικές ιδιότητές τους , οπως προκύπτουν από τό κείμενο τών δασμολογικών κλάσεων τού κοινού δασμολογίου καί τών σχετικών επεξηγηματικών σημειώσεων .

9 Η έννοια «πυρίμαχες συνθέσεις» πού αναφέρεται στήν δασμολογική διάκριση 38.19 Κ πρέπει νά ληφθεί υπό τήν έννοια οτι απαιτεί ανθεκτικότητα σέ θερμοκρασία 1 500 βαθμών Κελσίου . Η θερμοκρασία αυτή καθωρίσθη στίς κοινοτικές επεξηγηματικές σημειώσεις βάσει τών συστάσεων ISO καί , οσον αφορά τό σημείο αυτό , συνιστά τό αναγκαίο στοιχείο ασφαλείας τού δικαίου γιά νά εξασφαλίζεται η ομοιόμορφη εφαρμογή τού κοινού δασμολογίου .

10 Η μνεία τών προϊόντων μέ βάση τό διοξείδιο τού πυριτίου , τά οποία προορίζονται γιά τήν οδοντοτεχνία ή τήν κοσμηματοποιία , συνιστά απλώς αναφορά σέ διάφορα προϊόντα , τά οποία υπάγονται στήν δασμολογική διάκριση 38.19 Κ μόνον άν καλύπτονται από τόν ορισμό τής πυριμάχου συνθέσεως πού δίδεται στήν πρώτη παράγραφο τών σημειώσεων .

11 Από τά ανωτέρω συνάγεται οτι η δασμολογική διάκριση 38.19 Κ τού κοινού δασμολογίου τού 1979 πρέπει νά ερμηνευθεί υπό τήν έννοια οτι μεταξύ τών «πυριμάχων συνθέσεων» πού αναφέρονται στήν διάκριση αυτή , υπάγονται μόνον τά προϊόντα πού παρουσιάζουν ανθεκτικότητα σέ θερμοκρασία τουλάχιστον 1 500 βαθμών Κελσίου .

Απόφαση για τα δικαστικά έξοδα

Επί τών δικαστικών εξόδων

12Τά έξοδα στά οποία υπεβλήθη η Επιτροπή τών Ευρωπαϊκών Κοινοτήτων , η οποία κατέθεσε παρατηρήσεις στό Δικαστήριο δέν αποδίδονται . Δεδομένου οτι η παρούσα διαδικασία έχει ως πρός τούς διαδίκους τής κυρίας δίκης τόν χαρα- κτήρα παρεμπίπτοντος , πού ανέκυψε ενώπιον τού εθνικού δικαστηρίου , σ’ αυτό εναπόκειται νά αποφανθεί επί τών δικαστικών εξόδων .

Διατακτικό

Διά ταύτα ,

ΤΟ ΔΙΚΑΣΤΗΡΙΟ ( δεύτερο τμήμα )

κρίνοντας επί τού ερωτήματος πού τού υπέβαλε μέ διάταξη τής 13ης Αυγούστου 1981 τό Finanzgericht Ρηνανίας-Παλατινάτου αποφαίνεται :

Η διάκριση 38.19 Κ τού κοινού δασμολογίου τού 1979 πρέπει νά ερμηνευθεί υπό τήν έννοια οτι μεταξύ τών «πυριμάχων συνθέσεων» πού αναφέρονται στήν διάκριση αυτή , υπάγονται μόνον τά προϊόντα πού παρουσιάζουν ανθεκτικότητα σέ θερμοκρασία τουλάχιστον 1 500 βαθμών Κελσίου .